кратки вицове за Счетоводители
Трима инженери и трима счетоводители пътували с влак.
 - Билетът ми е невероятно скъп - казал единият счетоводител.
 - Петдесет долара за такова сравнително кратко пътуване.
 - Трябва да правите като нас - посъветвал го главният инженер.
 - Ние тримата винаги пътуваме заедно, обаче си купуваме само един билет. Така всеки плаща една трета от цената.
 Счетоводителят се озадачил.
 - Но как пътувате само с един билет? Нали кондукторът ще ви хване?
 - Лесна работа - отвърнал инженерът. - Само гледайте.
 Кондукторът наближил техния вагон и тримата инженери се затворили в тоалетната. Когато кондукторът почукал на вратата и извикал „Билета, моля", отвътре се подала ръка, която държала билет. Кондукторът го продупчил и отминал.
 Счетоводителят се впечатлил и тъй като знаел едно-друго за парите, с двамата си колеги решили да опитат същия номер. Когато се случило пак да пътуват заедно, те си купили само един билет. Във влака обаче отново пътували тримата инженери и за изненада на счетоводителите, изобщо нямали билет.
 - Няма да ви се размине - казали счетоводителите.
 - Само гледайте - отвърнали инженерите.
 Когато наближил кондукторът, двете групи се натикали в различни тоалетни. После един от инженерите почукал на вратата на счетоводителите и казал:
 - Билета, моля.